stanford-oval/wikipedia huggingface dataset:
Liha
Kypsentäminen

Raaka liha yleensä kypsennetään ennen syömistä. Erilaisille lihoille sopivat erilaiset kypsennystavat. Kypsennyksessä lihan proteiinien rakenteet rikkoutuvat eli liha denaturoituu. Proteiinien muuttuminen alkaa lihan lämpötilan noustessa +50 asteeseen, jolloin lihaa mureuttavat entsyymit ovat aktiivisimmillaan. +60 asteessa liha saavuttaa medium-kypsyyden. Lihasta tulee täysin kypsää +80 asteessa, kun viimeisetkin lihaproteiinit denaturoituvat ja soluseinämät hajoavat. Tällöin liha on jo melko kuivaa, sillä sen vedensidontakyky on heikentynyt.
Raakakypsyminen alkaa heti eläimen teurastamisen jälkeen. Siinä lihan omat entsyymit löyhentävät proteiinien sidoksia, jolloin liha mureutuu ja syntyy makua parantavia aromiyhdisteitä. Raakakypsentäminen suoritetaan 0–+2 asteessa yhdestä kuuden viikon ajan. Raakakypsytystä kaipaavat naudan, lampaan, hirven, porojen ja riistalintujen lihat. Marinointi tehdään ennen kypsennystä: lihaa pidetään maustetussa liemessä, jota imeytyy lihan sisään. Marinoiminen maustaa ja mureuttaa lihaa.
Paistaminen kypsyttää lihan ja antaa sille kauniin paistopinnan ja aromeja. Paistinpannulla paistetaan pihvejä ja muuta lihaa nopeasti voissa tai voi-öljyssä. Uunissa paistettaessa käytetään usein lihan sisälämpömittaria, jonka avulla lihan kypsyysastetta voidaan säätää halutuksi. Uppopaistamisessa liha upotetaan noin +175–190-asteiseen öljyyn tai rasvaan. Liha usein leivitetään ennen uppopaistamista, jotta siihen saadaan rapea kuori. Grillauksessa liha kuumennetaan nopeasti ritilällä korkeassa lämpötilassa. Savustamalla lihoja voidaan paitsi kypsentää, myös maustaa ja säilöä. Keittäminen tapahtuu +100-asteisessa vedessä ja hauduttaminen +80–90-asteisessa. Keittäminen sopii lihan esikypsentämiseen ja keittojen valmistamiseen ja sillä voidaan pehmentää sidekudosta sisältäviä sitkeimpiä ruhonosia. Lihaa voi kypsentää myös mikroaaltouunissa, joskaan ruskistaminen ei siinä onnistu. Tyhjiökypsennyksessä ruoka kypsennetään tyhjiöön pakattuna matalalla lämpötilalla vesihauteessa.
Suositukset

Vuoden 2023 pohjoismaisissa ravitsemussuosituksissa ja vuoden 2024 suomalaisissa ravitsemussuosituksissa suositellaan käytettävän punaista lihaa enintään 350 g viikossa (50 g päivässä). Tähän määrään pitäisi sisällyttää myös mahdollisesti nautitut teolliset lihavalmisteet riippumatta siitä, onko niiden raaka-aineena käytetty punaista lihaa vai siipikarjan lihaa. Teollisesti marinoidun lihan, makkaran ja kinkun kaltaisia lihavalmisteita tulisi käyttää mahdollisimman vähän.
Terveysvaikutukset

Kansainvälinen tutkijaryhmä julkaisi vuonna 2019 yhteenvedon siihen mennessä  julkaistuista tieteellisistä tutkimuksista, jonka mukaan teollisesti prosessoimattoman punaisen lihan kulutus ei nosta kokonaiskuolleisuutta.
Vuonna 2019 julkaistu tieteellinen arviointi päätyi siihen, että lihan ja lihajalosteiden kulutuksen ja sairauksien välillä havaittu yhteys on niin heikko, että se selittyy todennäköisesti muulla tavalla kuin lihan aiheuttamalla syy-seuraussuhteella. Ravitsemustieteen professori Mikael Fogelholmin mukaan tutkijaryhmä on saanut tutkimuksissaan samat tulokset kuin sairauksien ja lihasyönnin yhteydestä on tähän mennessäkin saatu ja ero piilee tulosten tulkinnassa. ”Havaintojen mukaan ne, jotka syövät ruokavaliossaan vähemmän lihaa, sairastuvat harvemmin kuin ne, jotka syövät enemmän lihaa. Johdonmukaisesti näin on lähes kaikissa tutkituissa sairauksissa. Tulokset ovat samat, mutta tulkinta eri.”
Vuonna 2021 julkaistussa tieteellisten tutkimusten yhteenvedossa todettiin, että eniten maaeläinten lihaa syövillä esiintyi 9–26 prosenttia enemmän eri syöpiä verrattuna vähiten maaeläinten lihaa nauttiviin.
Ympäristövaikutukset

Yhdistyneiden Kansakuntien elintarvike- ja maatalousjärjestön (FAO) julkaisemassa vuoden 2006 raportissa Livestock's Long Shadow todetaan, että "karjankasvatus on merkittävä tekijä monille ekosysteemeille ja koko planeetalle. Maailmanlaajuisesti se on yksi suurimmista kasvihuonekaasujen lähteistä ja yksi suurimmista tekijöistä biologisen monimuotoisuuden häviämisessä. Kehittyneissä ja kehittyvissä maissa se on ehkä suurin veden saastumisen lähde."
Yhdysvaltain ympäristönsuojeluviraston mukaan noin kolme prosenttia Yhdysvaltojen ihmisperäisistä kasvihuonekaasupäästöistä johtuu eläinperäisistä maataloustuotteista. Määrä sisältää lihan lisäksi myös maitotuotteet, kananmunat ja kalan.
Aiheesta muualla

Kuvia tai muita tiedostoja aiheesta Liha Wikimedia Commonsissa
Alkuhärkä luolamaalauksessa Lascaux’ssa
Broilerikanala.
Berkshire-maatiaisrotu sopii hyvin ulkotuotantoon, koska tumma väritys suojaa sian ihoa palamiselta.
Merinolampaita
Patavalmis broileri eli syöttökana.
Marmoroitunutta suomalaista porsaanlihaa.
Marmoroitunut naudan välikyljys eli entrecôte.
Strutsinliha on tummanpunaista.
Kari Kuuva

| Kari Kuuva |
| --- | --- |
 Kuuva vuonna 1965.
Henkilötiedot
Koko nimi:  Kari Olavi Kuuva
Syntynyt: 20. helmikuuta 1946 Tampere
Kuollut: 21. marraskuuta 2018 (72 vuotta) Riihimäki
Kansalaisuus:  suomalainen
Ammatti:  laulaja-lauluntekijä, muusikko
Muusikko
Taiteilijanimi:  Rodriguez Pedromax   Sulevi   Tohtori Tuppi   Veijo Säiliö
Laulukielet:  suomi
Soittimet:  kitara
Yhtyeet:  Country Boys (1975)   The Wanderers (1982)   Kari Kuuvan yhtye (1968)
Levy-yhtiöt:  Scandia (1964-1968, 1986)
  [ Muokkaa Wikidatassa ] [ ohje ]  
Kari Olavi Kuuva (20. helmikuuta 1946 Tampere – 21. marraskuuta 2018 Riihimäki) oli suomalainen laulaja, säveltäjä ja sanoittaja.
Elämä

Tampereella syntyneen Kari Kuuvan perhe muutti Helsinkiin vuonna 1963 isän saatua uuden työpaikan. Hän opiskeli Helsingin Normaalilyseossa, mutta erosi koulusta jo seuraavana keväänä. Kuuva työskenteli mainospiirtäjänä soittaen Willy and The Wanderers -yhtyeessä ja laulaen folktriossa Raili Leppälän ja Riitta Forssin kanssa. Heidän kanssaan Kuuva julkaisi kaksi singleä, joista jälkimmäisen b-puoli ”Tango pelargonia” nousi hitiksi vuonna 1965. Kuuvan yhtye julkaisi useita singlejä ja soitti muun muassa The Rolling Stonesin lämmittelijänä Yyterin juhannusjuhlilla 1965. Samalla hän teki myös kappaleita muille artisteille. Vuonna 1970 Kuuva esiintyi Tapio Suomisen esikoiselokuvassa Narrien illat yhdessä iskelmälaulaja Markku Suomisen kanssa. Ensimmäisen oman albuminsa hän julkaisi vasta 1974.
Kuuvan tekemiä menestyskappaleita ovat muun muassa Jarno Sarjasen levyttämät kantrikappaleet ”Nukkekoti” (1968) ja ”Pienen pojan haaveet” (1971) Sammy Babitzinin vuoden 1972 Syksyn sävel -voittokappale ”Daa-da daa-da” sekä Frederikin ”Jos jotain yrittää (Harva meistä on rautaa)” (1970). Myöhemmästä tuotannosta menestystä on saavuttanut esimerkiksi Meiju Suvaksen ”Pure mua” -hitin tekstisuomennos vuodelta 1991.
Kari Kuuva kuoli keuhkosyöpään marraskuussa 2018.
Diskografia > Singlet

"Do wah diddy diddy" / "Älä hylkää rakkautta" (1964)
"Julma lempi" / "Tango pelargonia" (1964)
"Pipsa" / "Rakkauden tie" (1964)
"En osaa olla yksinäinen" / "Kyynelten jäljet" (1965)
"Kitarain" / "Pikku Nina" (1965)
"Kun laulelen" / "Olen saanut sinut" (1965)
"Hyljätty tanssilava" / "Kadun toisella puolen" (1966)
"Kaksi sanaa" / "Lärvätsalo go go" (1966)
"Hum buugi" / "Kellon näyttäessä kymmenen" (1967)
"Rakkain tunnetko entisen" / "Satutango" (1967)
"Asfalttia ja sementtiä" / "On sanat turhaa" (1968)
"Raivostunut nainen" / "Vain valheita" (1968)
"Jos sulle merkitsen mitään" / "Tällaista siis on yksinäisyys" (1969)
"Kun kusti polkee" / "Lännen nopein" (1969) Duetto Jussi Raittisen kanssa
"Sydämensärkijä" / "Tanssikengät" (1970)
"Onni ansaani käyköön" / "Menneitä kadu en" (1971)
"Kitarani kertoo sen" / "Menevä mies" (1972)
"Hei vielä yksi" / "Dangan-daga-dai" (1972)
"Go go sylvi" / "Isä teki mukin" (1973)
"Väriäpäästävät" / "Kuin kerta ensimmäinen" (1976)
"Lupasin liikaa" / "Baby doll" (1978)
"Jokainen ossaa tehdä iskelmän" / "Vanha iskelmätähti sammuu" (1980)
"Linnun tie" / "Väliin kansien" (1981)
"Hävinneen kasvot" / "Laulu elämästäin" (1986)
"Herkkä juttu" / "Rakkaus on hiljainen" (1989)
"Rupsahda rauhassa, rakkaani mun" / "Outolintu" (1989)
"Digitaalimies" / "Tuhannet kitarat - miljoonat viulut" (1990)
"Rasisti rokkaa" / "Lärvätsalo-go-go" (1991)
Diskografia > Albumit

Pelkkää Kuuvaa (1974)
Se avautuu (1982)
Minä menen Jumalan muistiin (1983)
Yksinäisten pysäkki (1986)
Outolintu (1989)
Ajopäiväkirja (1991)
Kari Kuuva – Parhaat (1994)
Tango Pelargonia – 20 suosikkia (1997)
Kari Kuuva (2013)
Aiheesta muualla

Kari Kuuvan esitystuotanto Suomen äänitearkistossa (1901–1999)
Kari Kuuvan sävellystuotanto Suomen äänitearkistossa (1901–1999)
Kari Kuuvan sanoitustuotanto Suomen äänitearkistossa (1901–1999)
Kari Kuuvan haastattelu Yle Elävä arkisto.
Kari Kuuva: Tango Pelargonia Yle Elävä arkisto.
Kari Kuuvan muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Elonet
Kuantan

| Kuantan |
| --- | --- |
 Kuantanin keskustaa
 lippu:  vaakuna
 Kuantan
 Koordinaatit: 3°49′00″N, 103°2′0″E 
Valtio:  Malesia
Osavaltio:  Pahang
Väkiluku (2010):  461 906
 – Väestötiheys:  192 as./km²
Infobox OKVirheellinen NIMI-arvo: 
Kuantanin moskeija.
Kuantanin rantaa.
Kuantan on Malesian Pahangin osavaltion pääkaupunki. Kuantan sijaitsee Malakan niemimaan itärannalla, Etelä-Kiinan meren rannikolla Kuantan-joen suulla, puolessa välissä Singaporen ja Kota Bharun välillä. Kaupungissa on asukkaita 461 000.
Asukkaista noin puolet on malaijeja ja kolmannes etnisiä kiinalaisia. Kaupungin väestöä työllistävät turismi, kalastus, puunjaolostusteollisuus ja petrokemian teollisuus. Se on merkittävä satama, josta pääsee Kuala Lumpuriin kahta moottoritietä pitkin. Turisteja houkuttavat alueen rannat ja vesiputoukset sekä miellyttävä ilmasto.
Aiheesta muualla

Kuvia tai muita tiedostoja aiheesta Kuantan Wikimedia Commonsissa
Matkaopas aiheesta Kuantan Wikivoyagessa (englanniksi)
Terengganun sulttaani

| Terengganun kuningashuone |
| --- | --- |
Maa:   Terengganu
Arvonimet:  Sulttaani
Perustaja:  Zainal Abidin I
Nykyinen päämies:  Mizan Zainal Abidin 1998-
Perustamisvuosi:  1708
Kansallisuus:  Malesia
Terengganun sulttaani on Malesian Terengganun osavaltion hallitsija. Sulttaani toimii myös vuorollaan Malesian kuninkaana.
Historia

Terengganun kuningashuoneen hallitsijat polveutuvat Johorin sulttaanien Bendahara-dynastiasta. Terengganun ensimmäinen hallitsija Zainal Abidin oli Johoren sulttaanin Abdul Jalil IV:n nuorempi veli. Zainal Abidin tuli Terengganun hallitsijaksi valvomaan maan itäisiä alueita, ja vuonna 1725 Johoren sulttaani Badrul Alam Shah tunnusti Terengganun sulttaanikunnan.
Terengganun sulttaanit

| Nro | Sulttaani | Vallassa |
| --- | --- | --- |
| 1 | Zainal Abidin I | 1708 - 1733 |
| 2 | Mansur I | 1733 - 1794 |
| 3 | Zainal Abidin II | 1794 - 1808 |
| 4 | Ahmad Shah I | 1808 - 1830 |
| 5 | Abdul Rahman Shah | 1830 - 1831 |
| 6 | Daud Ahmad Shah | 1831 - 1831 |
| 7 | Mansur Shah II | 1831 - 1836 |
| 8 | Muhammad Shah I | 1836 - 1839 |
| 9 | Baginda Omar | 1839 - 1876 |
| 10 | Ahmad Muazzam Shah II | 1876 - 1881 |
| 11 | Zainal Abidin III | 1881 - 1918 |
| 12 | Muhammad Muazzam Shah II | 1918 - 1920 |
| 13 | Sulaiman Badrul Alam Shah | 1920 - 1942 |
| 14 | Ali Shah | 1942 - 1945 |
| 15 | Ismail Nasiruddin Shah | 1945 - 1979 |
| 16 | Mahmud Al-Muktafi Billah Shah | 1979 - 1998 |
| 17 | Mizan Zainal Abidin | 1998 - |
Blind Channel

| Blind Channel |
| --- | --- |

 Blind Channel esiintymässä vuoden 2022 Wacken Open Air -festivaaleilla.
Tiedot
Toiminnassa:  2013–2024 (Tauolla)
Tyylilaji:  nu metal, post-hardcore, vaihtoehtorock
Kotipaikka:  Oulu, Suomi
Laulukieli:  englanti
Jäsenet:  Joel Hokka, laulu, kitara   Niko Moilanen, laulu   Joonas Porko, kitara, taustalaulu   Olli Matela, basso   Tommi Lalli, rummut   Aleksi Kaunisvesi, samplet, perkussiot  
Aiheesta muualla
Kotisivut
Infobox OKNimi-testi OK: 
Blind Channel on Oulussa vuonna 2013 perustettu kuusihenkinen nu metal -yhtye. Yhtye määrittelee musiikkinsa termillä ”violent pop”. Se edusti Suomea vuoden 2021 Eurovision laulukilpailun loppukilpailussa kappaleella ”Dark Side” ja sijoittui kuudenneksi, mikä on Suomen kolmanneksi paras sijoitus Euroviisuissa.
Historia > Revolutions (2016)

Kahden omakustannejulkaisun jälkeen Blind Channel osallistui vuonna 2014 järjestettyyn Wacken Metal Battleen, jonka voiton myötä yhtye pääsi esiintymään Wacken Open Airiin, joka on Euroopan suurimpia metallifestivaalejalähde?. Samana vuonna yhtye kirjoitti levytyssopimuksensa suomalaisen Ranka Kustannuksen kanssa.
Yhtye nauhoitti ensialbumiaan lokakuusta 2015 helmikuuhun 2016. Albumin ensimmäisen singlen ”Unforgivenin” yhtye julkaisi jo kesäkuussa 2015. Debyyttialbumi Revolutions julkaistiin 1. lokakuuta 2016. Levy sai positiiviset arvostelut muun muassa Soundilta (4/5 tähteä) ja Kaaoszinelta (9½/10).
Blind Channel valittiin kesäkuussa 2016 kanadalaisyhtye Simple Planin lämmittelijäksi neljälle keikalle, jotka järjestettiin Suomessa sekä kaikissa Baltian maissa. Alkuvuodesta 2017 yhtye toimi lämmittelijänä myös Royal Republicin sekä myöhemmin keväällä myös Amaranthen Suomen kiertueella.
Historia > Blood Brothers (2018)

Joulukuussa 2017 Blind Channel kertoi saaneensa toisen studioalbuminsa äänitykset valmiiksi. Ensimmäinen single, ”Sharks Love Blood”, oli julkaistu jo saman vuoden lokakuussa. Blood Brothers -niminen albumi julkaistiin huhtikuussa 2018.
Helmikuussa Blind Channel lämmitteli Helsingin jäähallissa soittanutta Hollywood Undeadia ja pääsi lämmittelijäksi myös neljälle muulle Euroopan kiertueen konsertille. Toukokuussa Blind Channel soitti ensimmäisen kerran Tavastia-klubilla pääesiintyjänä. Albumin julkaisun jälkeen yhtye aloitti kesäkuussa kiertueen, joka sisälsi esiintymisiä Suomessa ja ulkomailla.
Joulukuussa 2018 Blind Channel kiersi Isoa-Britanniaa All That Remains- ja Sevendust -yhtyeiden kanssa.
Historia > Violent Pop (2020)

Marraskuussa 2018 Blind Channel julkaisi kolmannelta albumiltaan ensimmäisen singlen ”Over My Dead Body”. Maaliskuussa 2019 yhtye julkaisi ”Timebomb”-nimeä kantavan kappaleen, jossa vierailevana artistina kuultiin Alex Mattsonia. Yhteistyön myötä Blind Channel päätyi myös soittamaan yhteiskeikan myöhemmin samana vuonna hänen kanssaan. Kolmas studioalbumi Violent Pop julkaistiin huhtikuussa 2020.
Lokakuussa 2020 yhtye ilmoitti Alex Mattsonin liittyvän yhtyeeseen sen kuudenneksi jäseneksi. Hän soittaa yhtyeessä sampleja, syntetisaattoreja ja perkussioita sekä tuottaa yhtyeen musiikkia.
Tammikuussa 2021 Blind Channelin tiedotettiin olevan yksi UMK 2021:n seitsemästä finalistista kappaleellaan ”Dark Side”. Yhtye voitti kilpailun ja pääsi edustamaan Suomea Alankomaiden Rotterdamissa järjestettyyn Eurovision laulukilpailuun toukokuussa 2021. Blind Channel sijoittui kilpailun finaalissa kuudenneksi.
Vuoden 2021 lopulla yhtyeelle myönnettiin Kalevan vuoden julkisuusteko -tunnustus.
Historia > Lifestyles of the Sick & Dangerous (2022)

Toukokuussa 2021 Blind Channel solmi kansainvälisen levytyssopimuksen Century Media Recordsin kanssa, joka on metallimusiikkiin keskittynyt levy-yhtiö Sony Musicin alaisuudessa.
Ensimmäinen levyltä julkaistu kappale ("Dark Side" pois lukien) oli elokuussa 2021 julkaistu "Balboa", joka kertoo yhtyeen sanoin heidän "altavastaajuudesta" ja siitä kuinka "he ovat niin monia kertoja ryömineet pohjamudassa, mutta sieltä aina nousseet".
Toinen levyltä julkaistu kappale oli marraskuussa 2021 julkaistu "We Are No Saints". Kappale kertoo yhtyeen mukaan siitä miten heidät yritetään leimata joksikin mitä he eivät ole. "Meistä yritettiin tehdä jotain, mitä me ei oikeasti olla" yhtye kommentoi.
Tammikuussa 2022 yhtye ilmoitti julkaisevansa uuden albumin Lifestyles of the Sick & Dangerous heinäkuussa 2022. Uutisen ohessa he julkaisivat myös levyn kappalelistan.
Helmikuussa 2022 tuli ulos albumin kolmas kappale "Bad Idea", joka kertoo yhtyeen jäsenten rankoista ajoista. Niko Moilanen kertoi levyn julkaisun yhteydessä, kuinka kamalassa henkisessä kunnossa oli vuonna 2018.
Vuoden 2022 toukokuussa Blind Channel voitti kuusi palkintoa suomalaisessa musiikkitapahtuma Emma-gaalassa, kategorioista Vuoden striimatuin ("Dark Side"), Vuoden biisi ("Dark Side"), Vuoden yhtye, Vuoden rock, Yleisö-Emma ja Vuoden vienti. Yhtye oli vuoden 2022 Emma-gaalan eniten patsaita kerännyt yhtye/artisti.
Kesäkuussa 2022 julkaistiin tulevan albumin neljäs kappale "Don't Fix Me", jonka sanoma on yhtyeen antaman tiedotteen mukaan se, että on ihan ok olla rikki. Kappaleen kylkeen julkaistiin kevään kiertueelta kuvattu musiikkivideo. Kyseinen kappale on albumin tähänastisista kappaleista vähiten promottu ja se soitettiin kahdella eri keikalla ennen sen julkaisua.
Svart Records julkaisi loppuvuoden 2022 aikana yhtyeen kolme ensimmäistä albumia vinyylinä.
Niko Moilanen ja Aleksi Kaunisvesi perustivat Scary Noise Records -nimisen levy-yhtiön syksyllä 2024.
Diskografia > Studioalbumit

Revolutions (2016)
Blood Brothers (2018)
Violent Pop (2020)
Lifestyles of the Sick & Dangerous (2022)
Exit Emotions (2024)
Aiheesta muualla

Blind Channelin kotisivut
| n k Blind Channel |
| --- | --- |
 Joel Hokka  Niko Moilanen  Joonas Porko  Olli Matela  Tommi Lalli  Aleksi Kaunisvesi 
Studiolbumit:  Revolutions  Blood Brothers  Violent Pop  Lifestyles of the Sick & Dangerous  Exit Emotions 
EP:t:  Blind Channel  Foreshadow 
Singlet:  ”Save Me”  ”Calling Out”  ”Naysayers”  ”Unforgiving”  ”Don’t”  ”Darker than Black”  ”Deja Fu”  ”Enemy for Me”  ”Can’t Hold Us”  ”Alone Against All”  ”Sharks Love Blood”  ”Wolfpack”  ”Out of Town”  ”Over My Dead Body”  ”Timebomb”  ”Snake”  ”Died Enough for You”  ”Fever”  ”Gun”  ”Left Outside Alone”  ”Dark Side”  ”Balboa”  ”We Are No Saints”  ”Bad idea”  ”Dont Fix Me”  ”Alive or Only Burning”  ”FLATLINE”  ”Happy Doomsday”  ”Deadzone”  ”Die Another Day”  ”XOXO”  ”Everybody (Bloodbro’s Back)” 
Muuta:  diskografia 
| n k Suomen euroviisuedustajat |
| --- | --- | --- |
| 1960-luku | Laila Kinnunen Marion Rung Laila Halme Lasse Mårtenson Viktor Klimenko Ann-Christine Fredi Kristina Hautala Jarkko ja Laura |  |
| 1970-luku | 1970 Markku Aro & Koivistolaiset Päivi Paunu & Kim Floor Marion Rung Carita Holmström Pihasoittajat Fredi & The Friends Monica Aspelund Seija Simola Katri Helena |  |
| 1980-luku | Vesa-Matti Loiri Riki Sorsa Kojo Ami Aspelund Kirka Sonja Lumme Kari Kuivalainen Vicky Rosti & Boulevard Boulevard Anneli Saaristo |  |
| 1990-luku | Beat Kaija Kärkinen Pave Maijanen Katri Helena CatCat 1995 Jasmine 1997 Edea 1999 |  |
| 2000-luku | Nina Åström 2001 Laura Voutilainen 2003 Jari Sillanpää Geir Rönning Lordi Hanna Pakarinen Teräsbetoni Waldo’s People |  |
| 2010-luku | Kuunkuiskaajat Paradise Oskar Pernilla Karlsson Krista Siegfrids Softengine Pertti Kurikan Nimipäivät Sandhja Norma John Saara Aalto Darude feat. Sebastian Rejman |  |
| 2020-luku | Aksel Kankaanranta Blind Channel The Rasmus Käärijä Windows95man feat. Henri Piispanen |  |
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO) 
Taiteenala:  MusicBrainz 
Henkilöt:  Yle 
Muut:  Hufvudstadsbladet
Salpausselkä Geopark

Salpausselkä Geopark on UNESCOn Global Geopark -ohjemaan Suomessa kuuluva geopuisto.
Salpausselkä Geopark hyväksyttiin joukkoon 13. huhtikuuta 2022. Salpausselkä Geopark koostuu Lahden, Hollolan, Asikkalan, Heinolan, Sysmän ja Padasjoen kuntien alueista. Alueella sijaitsevat esimerkiksi Päijänteen kansallispuisto, Tiirismaan alue, Kelvenne, Pulkkilanharju, Paistjärven suojelualue, Kammiovuori, Vesijaon luonnonpuisto, Koreakoivu ja Kutajärvi  .
Asikkalan kunta

Aurinkovuori
Kalkkisten kanava
Pasolanvuori
Pulkkilanharju
Vääksyn kanava
Heinolan kaupunki

Heinolan kansallinen kaupunkipuisto
Lemmenharjun luontopolku
Paistjärven alue
Pirunkirkko
Vierumäki
Hollolan kunta

Hammonjoki
Kapatuosian linnavuori
Kutajärvi
Vähä Tiilijärvi, Keski-Tiilijärvi ja Iso-Tiilijärvi sekä Soisalmensuo
Salpa-Suppa
Tiirismaa ja Pirunpesä
Järvien kierros, Vähä-Tiilijärvenkuja, keskivaativa retkeilyreitti, 7,5 km
Salpausselän suoreitti, Arvi Hauvosen tie tai Koneharju, keskivaativa retkeilyreitti, 10,5 km
Tiirismaan kierros, Arvi Hauvosen tie, keskivaativa retkeilyreitti, 4,5 km
Pirunpesä, kvartsiittista kallioperää halkova rotko, minkä seinät ovat 20 metriä korkeat, kuuluu Tiirismaan reitti -nimiseen retkeilyreittiin osana. Lähellä on nuotiopaikka, ja kilometrin päässä Martan maja -niminen laavu, millä on myös nuotiopaikka.  Martra on tarun mukaan toinen jättiläisistä, jotka loivat Hollolan.
Hollolan kunta Hämeenkoski

Huljalan helvetti ja Helvetinrotko
Lahden kaupunki

Lahden kaupunginkin kuuluu Salpausselän geoparkiin.
Enonsaari Vesijärvellä

Enonsaari on Hollolan kunnan ja Lahden kaupungin rajalla Päijänteellä Vääksyn kanavan eteläpuolella Päijänteen eteisimmässä osassa Vesijärvellä. Enonsaareen rakennettiin huvila-asutusta jo 1900-luvun alussa. Myöhemmin, sinne rakennettiin lisää mm. järjestöjen jäsenille vapaa-ajanasuntoja kesiksi. Enonsaaren itäpuolen rannalta kalastetaan tavanomaisia kalalajeja. Henkilövesiliikenteestä Enonsaarelle Hollolasta ja Lahdesta vastaa 1987 perustettu Tiirismaan Laivat. Liikenne alkaa kesäkuisin ja päättyy syyskuisin. 2024 liikennöi M/S Kymppi.
Lahden urheilukeskus

Lahden urheilukeskus tai markkinointinimeltään Lahden stadion sijaitsee Salpausselän harjujen ympäröimänä. Siellä pidetään vuosittain Salpausselän talviurheilukilpailut. Samalla alueella on myös Lahden kaupunginmuseon Hiihtomuseo.
Lehmusreitti

Lehmusreitti on kokonaisuudessaan 13 kilometriä pitkä reitti Lahden kaupungin keskustassa ollen myös ympäröivillä mäillä. Sen varrella ovat:
Lahden satama
Lanupuisto Kariniemessä
Niemenkalliot
Vesteråsin puisto
Vesitorninmäki ja Mustakallio
Lotilanharju
Sairaalanmäki
Lahden kaupungintalo puistoineen
Radiomäki
jäähalli
Lahden messukeskus
Lahden urheilukeskus
Häränsilmä
Teivaanmäki
Pikku-Vesijärvi
Linnaistensuo

Linnaistensuon luonnonsuojelualuetta on alettu suojella jo vuodesta 1982 alkaen. Osittaian alkaneiden ojitusten myötä, mitkä keskeytyivät suojelupäätöksestä, oli alueelle muodostunut kaikkiaan 15 suotyyppiä.
Lahden kaupungin Nastola

Sammalsillansuo ja Sylvöjärvi
Pajulahti
Padasjoen kunta

Kelvenne
Kullasvuori
Päijänteen kansallispuisto
Taruksen alue
Sysmän kunta

Kammiovuori
Onkiniemen liikkuva kivi
Päijätsalo
Muuta

Rokua (magenta), Lappajärvi (sininen), Lauhanvuori-Hämeenkangas (syaani), Saimaa (vihreä) ja Salpausselkä (punainen)
Pohjoismaiden 15 geoparkista viisi on Suomessa: Rokua Geopark, Lauhanvuori-Hämeenkangas Geopark, Saimaa Geopark, Salpausselkä Geopark ja Kraatterijärvi Geopark, mikä on Lappajärvellä.
Aurinkovuoren portaat
Iso-Tiilijärvi itärannaltaan taustana Soisalmen suo
Enonsaari kuvattuna Messilän leirintäalueelta pohjoiseen päin Enonsaaren etelärannalle
Lahti Energian vesiurut Pikku-Vesijärvellä
Koivu Linnaistensuolla
Nerilie Abram

| Nerilie Abram |
| --- | --- |
 Abram vuonna 2008
Henkilötiedot
Syntynyt: kesäkuu 1977
Kansalaisuus:   Australia
Ammatti:  professori, tutkija
Muut tiedot
Aktiivisena:  1996-
Nerilie Abram (s. kesäkuu 1977) on australialainen professori Australian kansallisen yliopiston geotieteiden tutkimuslaitoksella. Hän on ilmastonmuutoksen ja paleoklimatologian asiantuntija. Hänen tutkimusosaamisensa kattaa Etelämantereen ilmaston ja trooppiset ilmaston.
Vuodesta 2004 vuoteen 2011 Abram oli brittiläisessä British Antarctic Survey -tutkimuslaitoksessa jääytimen asiantuntijana. Tuolloin hän oli osa ryhmää, joka porasi James Rossin saaren jääytimeen vuonna 2008.
Abramin mukaan kasvihuonekaasujen päästöistä johtuva etelänsuuntainen muutos läntisissä tuulissa on siirtänyt näitä tuulia niiden eteläisinpään paikkaan viimeiseen tuhanteen vuoteen, mikä on johtanut sateiden vähenemiseen Etelä-Australiassa.